מישל דוקרי

מישל סוזאן דוקרי (באנגלית: Michelle Suzanne Dockery; נולדה ב-15 בדצמבר 1981) היא שחקנית וזמרת אנגלייה. הייתה מועמדת לפרס גלובוס זהב ולפרס אמי. תפקידה הידוע ביותר הוא כליידי מרי קרולי בסדרת הדרמה של ITV "אחוזת דאונטון". על תפקידה במחזה "שמש בוגדנית" הייתה מועמדת לפרס לורנס אוליבייה כשחקנית המשנה הטובה ביותר.

ביוגרפיה
מישל סוזאן דוקרי נולדה ב-1981 בלונדון. יש לה שתי אחיות גדולות ממנה, לואיז וג'ואנה. אביה מייקל פרנסיס דוקרי נולד באתלון (Athlone) שבאירלנד, ואימה היא מסטפני שבמזרח לונדון. אם סבתה מצד אימה, מוד מליון, נולדה בשנת 1910 בניוהאם והייתה משרתת.

דוקרי למדה בבית הספר Chadwell Heath Foundation School בצ'דוול הית' שבאסקס. אחר כך למדה בבית הספר למשחק Finch Stage School ובבית ספר גילדהול למוזיקה ודרמה אותו סיימה בשנת 2004.

 קריירה 
כשלמדה בגילדהול הייתה דוקרי חברה ב-National Youth Theatre וזכתה במדליית זהב על הופעותיה. הופעת הבכורה המקצועית הייתה ב-2004 בתיאטרון המלכותי הלאומי במחזה "חומריו האפלים" מאת המחזאי הבריטי ניקולס רייט עיבוד לספר באותו שם מאת פיליפ פולמן. ב-2006 הייתה מועמדת לפרס איאן צ'ארלסון על תפקידה כדינה דורף במחזה "עמודי החברה" בתיאטרון הלאומי.

עוד בתיאטרון הלאומי הופיעה במחזה "שמש בוגדנית" שעליו הייתה מועמדת לפרס לורנס אוליבייה כשחקנית המשנה הטובה ביותר. היא זכתה בפרס איאן צ'ארלסון על תפקידה כאלייזה דוליטל ב"פיגמליון" בהפקת פיטר הול בתיאטרון המלכותי, ובסיור הופעות בבריטניה. ב-2010 גילמה את דמותה של אופליה במחזה "המלט" בתיאטרון Crucible לצידו של ג'ון סים.

הופעת הבכורה שלה בטלוויזיה הייתה במיני סדרה "Fingersmith". ב-2006 גילמה את סוזן סטו הליט בעיבוד לרומן "Hogfather" מאת טרי פראצ'ט. ב-2008 שיחקה בטרילוגיה "The Red Riding" של צ'אנל 4 בתפקיד קתרין, וכן הופיעה כשחקנית אורחת בסדרת המתח "להעיר את המתים". ב-2009 השתתפה בספיישל חג המולד של "קרנפורד" עבור ה-BBC, וכיכבה בתפקיד הראשי בעיבוד לספרו של הנרי ג'יימס "בטבעת החנק".

דוקרי זכתה להכרה בקרב הקהל הרחב ב-2010 כששיחקה בתפקיד ליידי מרי קרולי בסדרת הדרמה "אחוזת דאונטון" של ג'וליאן פלוז. העונה הראשונה של הסדרה שודרה ב-ITV בין ספטמבר לנובמבר 2010. בינואר הייתה מועמדת לפרס סאותבנק על הופעתה בדרמה טלוויזיונית. העונה השנייה של הסדרה שודרה ב-2011, ואחר כך שודר ספיישל לחג המולד, שעליו הייתה מועמדת דוקרי לפרס אמי כשחקנית הטובה ביותר. שידור העונה השלישית החל בבריטניה בספטמבר 2012 ובארצות הברית בינואר 2013. דוקרי משתתפת גם בעונה הרביעית של הסדרה.

ב-2012 כיכבה לצידה של שרלוט רמפלינג במיני סדרה של ה-BBC, עיבוד ל-"Restless" ספרו של ויליאם בויד.

דוקרי היא גם זמרת ג'אז. היא הופיעה בציון שנת החמישים למועדון הג'אז של רוני סקוט בלונדון. כמו כן היא שרה לעיתים עם "Sadie and the Hotheads", להקה שהוקמה על ידי אליזבת מקגוורן, המגלמת את דמות אימה בסדרה "אחוזת דאוטון". דוקרי מציינת את פגי לי, מלודי גרדוט ובילי הולידיי כזמרות שהשפיעו עליה.

פילמוגרפיה
 קולנוע 
 שנה שם שם באנגלית תפקיד הערות 2011 האנה Hanna כפילה של ויגלר 2012 אנה קארנינה Anna Karenina הנסיכה מיאגקיה A Poem Is.. מספרת Angelic Voices: The Choristers of Salisbury Cathedral קריינות דוקומנטרי הכתר החלול The hollow Crown קייט, ליידי פרסי 2014 נון-סטופ Non-Stop ננסי הופמן 2015 חי פעמיים Self/less קלייר הייל Many Beautiful Things קולה של ליליאס טרוטר דוקומנטרי District Zero: What's Hidden Inside the Smartphone of a Refugee קריינות 2017 תחושה של סוף The Sense of an Ending סוזי ובסטר 2019 אחוזת דאונטון Downton Abbey ליידי מארי טאלבוט 2020 הג'נטלמנים The Gentlemen רוזלינד פירסון 2022 אחוזת דאונטון 2: עידן חדש Downton Abbey 2 ליידי מארי טאלבוט2023 Boy Kills World מלאני 2024 כאן ולתמיד Here גברת הארטר2025 טיסה מסוכנת Flight Risk מדליין האריס אחוזת דאונטון: הגמר הגדול Downton Abbey: The Grand Finale ליידי מארי טאלבוטTBA The Queen of Fashion אלכסנדרה שולמן (אנ') Please Don't Feed the Children

טלוויזיה
 שנה שם שם באנגלית תפקיד הערות 2005 Fingersmith בטי מיני-סדרה 2006 Hogfather 2007 Consent סרט טלוויזיה דיאל ופסקו Dalziel and Pascoe איימי הובס סדרת טלוויזיה (2 פרקים) 2008 Heartbeat סו פאג'ט בפרק "Take Three Girls" Poppy Shakespeare דון סרט טלוויזיה 2009 Red Riding: In the Year of Our Lord 1974 קתרין טיילור Red Riding: In the Year of Our Lord 1983 קתרין טיילור ליבה האמיץ של אירנה סנדלר The Courageous Heart of Irena Sendler אווה רוזנפל בטבעת החנק The Turn of the Screw אן להעיר את המתים Waking the Dead ג'מה מוריסון סדרת טלוויזיה (2 פרקים) השיבה לקרנפורד Return to Cranford ארמיניה וייט 2010–2015 אחוזת דאונטון Downton Abbey ליידי מרי קרולי 2012 חסר מנוחה Restless רות גילמרטין מיני-סדרה אבא אמריקאי American Dad! מרגרט ווטקינס דיבוב (פרק אחד) הנרי הרביעי Henry IV, Parts I and II ליידי קייט פרסי סרט טלוויזיה 2013 איש משפחה Family Guy אישה בריטית דיבוב (פרק אחד) 2015 Japan: Earth's Enchanted Islands קריינות סדרה דוקומנטרית 2016–2017התנהגות טובה Good Behavior לטי דובש ריינסתפקיד ראשי; 2 עונות 2017 חסרי אלוהים (אנ') Godless אליס פלטצ'ר מיני-סדרה 2019 טוקה וברטי Tuca & Bertie ליידי הולנפילד דיבוב 2020 להגן על ג'ייקוב Defending Jacob לורי בארבר מיני-סדרה 2022–הווה אנטומיה של שערורייה Anatomy of a Scandal קייט וודקרופט תפקיד ראשי TBA This Town אסטלה מיני-סדרת עתידית של BBC One

תפקידים בתיאטרון
 שנה שם שם באנגלית תפקיד הערות 2004 חומריו האפלים His Dark Materials ג'סי התיאטרון הלאומי 2005 הנרי הרביעי Henry IV, Parts I & II קרייר מבקר המדינה The UN Inspector עמודי החברה Pillars of the Community דינה 2007 Dying for It קלאופטרה תיאטרון אלמיידה פיגמליון Pygmalion אלייזה דוליטל סיבוב הופעות בבריטניה 2008 הדוד וניה Uncle Vanya ילנה פיגמליון Pygmalion אלייזה דוליטל תיאטרון אולד ויק 2009 שמש בוגדנית Burnt by the Sun מרוסיה התיאטרון הלאומי 2010 המלט Hamlet אופליה תיאטרון קרוסיבל שפילד

קישורים חיצוניים




קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:חברי התיאטרון המלכותי הלאומי
קטגוריה:בוגרות בית הספר גילדהול למוזיקה ודרמה
קטגוריה:בוגרי בית הספר גילדהול למוזיקה ודרמה
קטגוריה:בריטיות שנולדו ב-1981
קטגוריה:בריטים שנולדו ב-1981